Άνω και κάτω λαρυγγικό νεύρο και οι παραλλαγές του
Creators: name: Νίτσα, Ζωή Ιωάννη
Publisher: name: Aristotle University of Thessaloniki
Year: 2022
Subjects: Μη παλίνδρομο λαρυγγικό νεύρο
Κάτω λαρυγγικό νεύρο και σχέση με τις πέριξ δομές
Αναγνωρισιμότητα έξω κλάδου του άνω λαρυγγικού νεύρου
Non-recurrent laryngeal nerve
The relationship of inferior laryngeal nerve with neighbor structures
Recognition of the external branch of superior laryngeal nerve

description: Σκοπός της διατριβής ήταν η μελέτη της ανατομίας του άνω και κάτω λαρυγγικού νεύρου και των παραλλαγών τους. Συγκεκριμένα, εξετάστηκε η σχέση του κάτω λαρυγγικού νεύρου με την κάτω θυρεοειδή αρτηρία, με τον σύνδεσμο του Berry, με το φύμα του Zuckerkandl όταν αυτό ήταν παρόν και με την τραχειακή αύλακα. Ο σκοπός της μελέτης της σχέση αυτών τον δομών με το κάτω λαρυγγικό νεύρο ήταν η ανάδειξη αξιόπιστων-σταθερών ή μη οδηγών σημείων για την ανεύρεση και διαφύλαξη του κάτω λαρυγγικού νεύρου σε επεμβάσεις του τραχήλου. Επίσης εξετάστηκε η ύπαρξη ή μη δύο ή περισσοτέρων κλάδων του κάτω λαρυγγικού νεύρου (εξω-λαρυγγικά) με σκοπό την ανάδειξη της πιο συχνής μορφής του νεύρου. Σε ένα διπλό ή τριπλό ή με πολλαπλούς κλάδους κάτω λαρυγγικό νεύρο, ο τραυματισμός του ενός κλάδου μπορεί να επιφέρει εξίσου σημαντικά κλινικά συμπτώματα σαν και αυτά που μπορεί να προκύψουν από τον τραυματισμό του μονήρους νεύρου. Στη συνέχεια, εξετάστηκε η συχνότητα εμφάνισης του μη παλίνδρομου λαρυγγικού νεύρου, καθώς επίσης και η συνύπαρξη παραλλαγμένης δεξιάς έκτοπης υποκλείδιας αρτηρίας. Όσον αφορά στο άνω λαρυγγικό νεύρο, μελετήθηκε ο έξω κλάδος του και οι τύποι του σύμφωνα με την ταξινόμηση των Cernea και των συνεργατών του, με σκοπό την ανάδειξη του επικρατέστερου τύπου στον πληθυσμό. Τέλος εξετάσθηκε το ποσοστό αναγνωρισιμότητας του έξω κλάδου του άνω λαρυγγικού νεύρου μακροσκοπικά και με τη χρήση νευροδιεγέρτη, με σκοπό την ανάδειξη της αποτελεσματικότερης μεθόδου αναγνώρισης και διαφύλαξης του νεύρου σε επεμβάσεις στην περιοχή. Όλες οι ανωτέρω παράμετροι αποτελούν σημαντικές γνώσεις που μπορούν να συμβάλλουν στην μείωση των τραυματισμών του άνω και κάτω λαρυγγικού νεύρου κατά τη διάρκεια επεμβάσεων στην περιοχή του τραχήλου.
description: The aim of the present thesis was the study of anatomy of the superior and inferior laryngeal nerves and their variants. Specifically, was examined the relationship of the inferior laryngeal nerve with the inferior thyroid artery, with the Berry’s ligament, with the tubercle of Zuckerkandl in cases of present and the relationship with the tracheal groove. The purpose was to highlight the reliable guided points for finding and preserving the inferior laryngeal nerve during cervical surgery. The presence of two or more branches of the inferior laryngeal nerve (extra-laryngeal) was also examined in order to highlight the most common form of the nerve. In case of a double nerve or triple or with multiple branches, the injury to one branch can cause just as important clinical symptoms as those that can result from a single nerve injury. The incidence of the non-recurrent laryngeal nerve as well as the coexistence of a variant right ectopic subclavian artery were then examined. Regarding the superior laryngeal nerve, its external branch and its types were studied according to the classification of Cernea et al, in order to highlight the most prevalent type in the population. Finally, the recognizability of the external branch of the superior laryngeal nerve was examined macroscopically and with the use of a neurostimulator, in order to highlight the most effective method of identification and preservation of the nerve in operations in the area. All of the above parameters are important knowledge that can help reduce injuries of the superior and inferior laryngeal nerve during cervical surgery.